b'\n_START_ARTICLE_\n\xc3\x87\xc3\xb2 des de Minjon\n_START_SECTION_\nDescripci\xc3\xb3\n_START_PARAGRAPH_\nCasa de secci\xc3\xb3 rectangular adossada a l\'esgla\xc3\xb3 del vessant, fet que aprofita per obtenir entrades independents i a peu pla. La fa\xc3\xa7ana principal, orientada a llevant i paral\xc2\xb7lela a la "api\xc3\xa8ra" \xc3\xa9s precedida per un pati clos. Presenta obertures de fusta en les dues plantes (3-3) i al capdamunt una "lucana" i una "boca de lop" que assenyalem sengles nivells en el "humarau" (fumeral, xemeneia). La coberta d\'encavallades de fusta suporta un llosat de pissarra, de dues aig\xc3\xbces que tanquen estructures graonades de "penaus" en els extrems, amb una "humen\xc3\xa8ja" en una banda i coronada en punta, l\'altra. La decoraci\xc3\xb3 de la fa\xc3\xa7ana es basa en el fort contrast entre l\'arrebossat emblanquinat de fons i la fusta pintada de vermell; la cantonada exterior, malgrat trobar-se redu\xc3\xafda al primer pis, imita una obra de carreus. La llinda de la porta duu la seg\xc3\xbcent inscripci\xc3\xb3: +// ANNO MDCCXXI IN NOMINE DOMINE BENEDICTUM.\n_START_SECTION_\nHist\xc3\xb2ria\n_START_PARAGRAPH_\nL\'any 1672 surt documentat Joan Sacau de Domenjo, determinatiu que hauria evolucionat ver l\'actual Minjon. El cognom Sacau era for\xc3\xa7a est\xc3\xa8s a Bausen, amb representants a \xc3\x87\xc3\xb2 de Marot, \xc3\x87\xc3\xb2 de Rei i \xc3\x87\xc3\xb2 d\'Andreu.'